Diari Oficial de la Generalitat Valenciana


Sumari del DOGV 5657, del 11-12-2007 (2007/14649)

Judici verbal número 001010/2006. Notificació d'interlocutòria d'aclariment de sentència a María Teresa Ferrer Martínez.
------------------------------------------------------------------------------------------------------------------------

### Dades del document

Número de DOGV
:   5657

Data del DOGV
:   11-12-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/14358


Data del document
:   30-10-2007

Organisme emissor
:   Jutjat de Primera Instància Número 21 de València

Tipus de document
:   Edicte

Descriptors 

:   * sistema judicial

Judici verbal número 001010/2006. Notificació d'interlocutòria d'aclariment de sentència a María Teresa Ferrer Martínez. [2007/14251]  
Mitjançant este edicte es fa saber: que en este Jutjat se seguix judici verbal (desnonament per falta de pagament) amb el número 001010/2006, a instància de Santander Banif Inmobiliario FII representat per la procuradora María Ángeles Mas Victoria, i assistit pel lletrat José I. Bonmati Llorens, contra María Teresa Ferrer Martínez, sobre resolució de contracte d'arrendament per falta de pagament de les rendes i reclamació de quantitat, en el qual la magistrada Matilde Sabater Alamar ha acordat en el dia de la data notificar la sentència dictada en estes actuacions a la demandada que es troba en parador ignorat, María Teresa Ferrer Martínez, que té l'encapçalament i la dispositiva que literalment diu així:  
«Interlocutòria d'aclariment  
València, 29 d'octubre de 2007   
Antecedents de fet  
Primer. En este Jutjat se seguixen les actuacions de judici verbal registrades amb el número 1.010/2006, en les quals es va dictar la sentència el 15 d'octubre de 2007, en la qual s'establia en el fonament de dret segon i en la dispositiva que l'import de la renda que María Teresa Ferrer Martínez havia de satisfer en el futur ascendia a 680 euros mensuals, quan en realitat i segons consta en l'últim document acompanyat per l'actora el dia de la vista este import ascendix a 722,76 euros.  
Segon. En data 23 d'octubre de 2007, la representació processal de l'entitat Santander Banif Inmobiliario FII va presentar escrit on sol·licitava aclariment/rectificació de la citada sentència en els termes anteriorment exposats.  
Fonaments de dret  
Primer. L'article 267 de la Llei Orgànica del Poder Judicial, en l'actual redacció donada per la Llei 19/2003 establix: «Els tribunals no podran variar les resolucions que pronuncien després de firmades però si aclarir algun concepte obscur i rectificar qualsevol error material que patisca.  
Els aclariments que es referix l'apartat anterior podran fer-se d'ofici dins dels dos dies hàbils següents de la publicació de la resolució o a petició de part o del ministeri fiscal formulada dins del mateix termini.  
Els errors materials manifests i els aritmètics en què incorreguen les resolucions judicials podran ser rectificats en qualsevol moment....»  
En el mateix sentit es pronuncien els articles 214 i 215 de la Llei d'Enjudiciament Civil.  
Segon. Examinada la sentència dictada el 15 d'octubre de 2007 a què s'ha fet referència, es detecta que, realment, ha existit un error per part de la qual subscriu en transcriure l'import al qual ascendix la renda mensual de l'any 2007 que en realitat ascendix a 722,76 euros en lloc de 680 euros. Això implica necessàriament la rectificació de fonament de dret segon i de la dispositiva en el sentit indicat.  
En atenció al que s'ha exposat:  
Part dispositiva  
Aclarir la sentència número 191, dictada el 15 d'octubre de 2007, i substituir la quantitat que es fa constar en el fonament de dret segon i la dispositiva com a import de la renda que haurà de satisfer María Teresa Ferrer Martínez, la qual ascendix a 722,76 euros mensuals.  
Notifiqueu esta resolució a les parts, i comuniqueu-los que esta interlocutòria forma part de la resolució aclarida contra la qual es poden interposar recursos que en esta s'indiquen computats des de la data de la notificació d'esta resolució.  
Així ho acorda, mana i firma Matilde Sabater Alamar magistrada jutgessa del Jutjat de Primera Instància número 21 de València. En done fe».  
I perquè valga d'edicte de notificació de la interlocutòria d'aclariment de la sentència a la demandada, en parador ignorat, estenc este edicte que es fixarà en el tauler d'anuncis d'este Jutjat i es publicarà en el butlletí oficial de la comunitat autònoma.  
València, 30 d'octubre de 2007.- El secretari: Nicolás González Soria.